De Melocactis generatim. Aetas adulta. 
107 
versali autem fere cessante. Raro forma deplanata in adulta aetate 
manere videtur, et rarius etiam in speciminibus iuvenilibus truncus 
iam elongatus cernitur. 
Continuat tamen, etsi lente, incrementum transversale, quo si- 
nus illi, in iuvenilibus plantis perangusti, continuo latiores evadunt, 
et simul minus profundi, quod comparatis variis trunci regionibus 
facile intelligitur. 
Magna attentione formatio baseos illius fere planae, cui truncus 
innititur, digna est, e cuius ortu evidentissime intelligitur, partem 
trunci lateralem seu parietalem continua eius et aequabili extensio- 
ne in basin transire; in hac nimirum series tuberculorum diffor- 
mium spinis vetustis obsitorum longitudinales e costis trunci prodeun- 
tes et ad centrum baseos percurrentes cernuntur, quae tubercula in 
trunco iuvenili procul dubio in eius costis parietalibus adfuerant. Vix 
accurate explicari et describi potest, quo modo id ita obtineat; omni- 
no autem ad continuam trunci extensionem transversam attenden- 
dum est, quae in infima trunci parte, cuius integumenta certe iam 
valde indurata sunt, perfici nequit, adeo ut nunc, ad baseos diame- 
trum eadem ratione augendum, explanatio laterum trunci earumque 
in basin transitus necessario sequatur. Basis haec plana aut leviter 
convexa est, difformium spinarum seriebus, ex evanidis fere tubercu- 
lis compositis, obsita. Series primitus e peripheria ad centrum de- 
currentes, etiam tanquam circa baseos centrum e quo radices protru- 
sae sunt, concentricae fingi possunt. Baseos color viridis totus eva- 
nuit, et in fuscum nigrescentemve mutatus est. Spinae etiam deco- 
lores ex omni tamen plantae aetate adhuc adsunt, tanquam vitae 
praeterlapsae ruinae. 
d. Aetas adulta. 
Quando truncus formam suam naturalem fere adeptus est, in 
apice non amplius costae tuberculatae spinigerae efformari continuant. 
